open-index/open-wikipedia-markdown huggingface dataset:
হান্স-ইয়ুর্গেন ভিটকাম্প

**হান্স-ইয়ুর্গেন ভিটকাম্প** (; জন্ম: ২৩ জুলাই ১৯৪৭) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় বরুসিয়া মনশেনগ্লাডবাখের-এর হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেছেন।

১৯৬৭–৬৮ মৌসুমে, শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। শালকে ০৪-এর হয়ে তিনি ১০১ ম্যাচে ৩০টি গোল করেছেন। অতঃপর তিনি বরুসিয়া মনশেনগ্লাডবাখে, যেখানে তিনি ৭ মৌসুম অতিবাহিত করেছেন। সর্বশেষ, ১৯৭৮–৭৯ মৌসুমে, তিনি বরুসিয়া মনশেনগ্লাডবাখ হতে এর্কেনশভিকে যোগদান করেন; এই ক্লাবের হয়ে ৩ মৌসুম অতিবাহিত করার পর তিনি অবসর গ্রহণ করেছেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:জার্মান পুরুষ ফুটবলার
বিষয়শ্রেণী:নর্ডরাইন-ভেস্টফালেনের ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:বরুসিয়া মনশেনগ্লাডবাখের খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
শারমন লুইস

**শারমন হ্যাকিম লুইস** (; জন্ম: ২১ অক্টোবর, ১৯৯৫) সেন্ট অ্যান্ড্রুর মাউন্ট হর্ন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন **শেরম্যান লুইস** নামে পরিচিত **শারমন লুইস**।

## প্রথম-শ্রেণীর ক্রিকেট
২০১৭ সাল থেকে শারমন লুইসের প্রথম-শ্রেণীর খেলোয়াড়ী জীবন চলমান রয়েছে। ১০ মার্চ, ২০১৭ তারিখে উইন্ডওয়ার্ড আইল্যান্ডসের সদস্যরূপে প্রথম-শ্রেণীর রিজিওন্যাল ফোর ডে কম্পিটিশন ক্রিকেট প্রতিযোগিতায় অভিষেক ঘটে তার। নভেম্বর, ২০১৭ সালে প্রথম-শ্রেণীর ক্রিকেটে প্রথমবারের মতো পাঁচ-উইকেট লাভ করেন তিনি। রিজিওন্যাল ফোর ডে প্রতিযোগিতায় ত্রিনিদাদ ও টোবাগো দলের বিপক্ষে তিনি এ কৃতিত্ব অর্জন করেন। ২৮ জুন, ২০১৮ তারিখে নর্দাম্পটনে অনুষ্ঠিত ইংল্যান্ডে অনুষ্ঠিত ত্রি-দেশীয় সিরিজে ইংল্যান্ড লায়ন্সের বিপক্ষে ওয়েস্ট ইন্ডিজ এ দলের সদস্যরূপে লিস্ট এ ক্রিকেটে অভিষেক হয় তার।

অক্টোবর, ২০১৯ সালে রিজিওন্যাল সুপার৫০ প্রতিযোগিতায় উইন্ডওয়ার্ড আইল্যান্ডস দলের পক্ষে খেলার জন্যে মনোনীত হন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন শারমন লুইস। ৪ অক্টোবর, ২০১৮ তারিখে রাজকূটে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ নভেম্বর, ২০১৮ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

২০১৮-১৯ মৌসুমে ওয়েস্ট ইন্ডিজের টেস্ট দলের সদস্যরূপে ভারত গমন করেন। তিনি আলজারি জোসেফের স্থলাভিষিক্ত হন। ৪ অক্টোবর, ২০১৮ তারিখে রাজকূটে অনুষ্ঠিত সিরিজের প্রথম টেস্টে স্বাগতিক ভারতের বিপক্ষে তার টেস্ট অভিষেক পর্ব সম্পন্ন হয়। চেতেশ্বর পুজারাকে আউট করে নিজস্ব প্রথম উইকেটের সন্ধান পান।

## তথ্যসূত্র

## আরও দেখুন
* মারভিন গ্রেল
* অ্যাডাম স্যানফোর্ড
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উইন্ডওয়ার্ড আইল্যান্ডসের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:গ্রেনাডীয় ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
গৌরীনাথধাম রেলওয়ে স্টেশন

**গৌরীনাথধাম রেলওয়ে স্টেশন**, পশ্চিমবঙ্গের পুরুলিয়া জেলার গৌরীনাথধাম ও পাশ্ববর্তী এলাকাগুলিতে মধ্যে রেলযোগাযোগ সরবরাহ করে।

## রেলওয়ে স্টেশন
রেলওয়ে স্টেশনটি ১৮ নং জাতীয় সড়কের পাশে অবস্থিত। স্টেশনটি সমুদ্রপৃষ্ঠ থেকে  উঁচুতে অবস্থিত। স্টেশনটির একটিই প্ল্যাটফর্ম রয়েছে, ২০১৮ সালের মধ্য থেকে দুটি প্ল্যাটফর্ম করার কাজ অব্যাহত আছে। স্টেশনটির কোড হল GTD এবং এটি দক্ষিণ পূর্ব রেলের আদ্রা রেলওয়ে স্টেশনের আওতার অধীনে রয়েছে। 

## ইতিহাস
 বিস্তৃত ন্যারোগেজ পুরুলিয়া-রাঁচি রেলওয়ে লাইনটি ১৯০৭ সালে খোলা হয়। রেলওয়েটির নাম দেওয়া হয়েছিল রাঁচি-পুরুলিয়া রেলওয়ে ও এটি বেঙ্গল নাগপুর রেলওয়ে দ্বারা পরিচালিত হত।   ১৯৬২ সালে কলকাতা রাঁচি রেলওয়ে বিভাগ ও ১৯৯২ সালে পুরুলিয়া-কোটশিলা রেলওয়ে বিভাগ  বিস্তৃত ব্রডগেজ রেলওয়েতে রূপান্তরিত করা হয়। 
## বৈদ্যুতীকরণ
পুরুলিয়া-কোটশিলা রেলওয়ে বিভাগটির ১৯৯৮-৯৯ সালের মধ্যে বৈদ্যুতীকরণ করা হয়েছিল।

## তথ্যসূত্র

## বহিঃসংযোগ
* গৌরীনাথধামে আগত ট্রেন

বিষয়শ্রেণী:পুরুলিয়া জেলার রেলওয়ে স্টেশন
বিষয়শ্রেণী:১৯০৭-এ ভারতে প্রতিষ্ঠিত
বিষয়শ্রেণী:আদ্রা রেলওয়ে বিভাগ

বিষয়শ্রেণী:১৯০৭-এ চালু রেলওয়ে স্টেশন
আরাংগেট্রা ভেলাই

**আরাংগেট্রা ভেলাই** () হচ্ছে ১৯৯০ সালে মুক্তিপ্রাপ্ত ফজিল পরিচালিত একটি তামিল চলচ্চিত্র। চলচ্চিত্রটিতে নায়ক-নায়িকার ভূমিকায় প্রভু এবং রেবতী ছিলেন। ১৯৮৯ সালের মালয়ালম ভাষার চলচ্চিত্র 'রামজি রাও স্পিকিং'-এর পুনঃনির্মাণ ছিলো এই চলচ্চিত্রটি, মালয়ালম চলচ্চিত্রটিতে এই তামিল চলচ্চিত্রের পরিচালক ফজিল প্রযোজক হিসেবে ছিলেন। ২০০০ সালের হিন্দি চলচ্চিত্র 'হেরা ফেরি'র কাহিনীও এই 'আরাংগেট্রা ভেলাই'-এর সঙ্গে মিলে যায়।

## অভিনয়ে
* প্রভু - শিবরামকৃষ্ণ
* রেবতী - মাশা
* ভি. কে. রামস্বামী - নম্বিরাজন/নম্বিআন্না
## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯০-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বরসোদা রাজ্য

**বরসোদা রাজ্য** বা **বরসোড়া** ছিলো ব্রিটিশ শাসিত ভারতে অবস্থিত একটি অ-তোপ সেলামী চতুর্থ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বরসোদা গ্রামে মাণসা শহরের নিকট, যা বর্তমানে গুজরাত রাজ্যের গান্ধীনগর জেলায় অবস্থিত৷ রাজ্যে জলের উৎস সবরমতী নদী৷

## ইতিহাস
রাজ্যটি ২৮ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ৪০৫১ জন৷ রাজ্যটির রাজভাতার পরিমাণ ছিলো ১২,৫০০ ভারতীয় মুদ্রা৷ ১৯৪৭ খ্রিস্টাব্দে ভারতের স্বাধীনতা লাভের পর বরসোদা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ
বরসোদা দেশীয় রাজ্যের শাসকগণ ঠাকুর উপাধিতে ভূষিত হতেন৷
* সুরজমলজী
* .... বেশ কিছুজন উত্তরসূরী
* কিষণসিংজী
* .... বেশ কিছুজন উত্তরসূরী
* .... – .... গম্ভীরসিংজী (প্রতিষ্ঠাতা ঠাকুর শ্রী সুরজমলজীর চতুর্দশতম উত্তরপুরুষ)
* .... – ১৮৫৮ মোতিসিংজী
* ১৮৫৮ – ১৯১৯ কিশোরসিংজী মোতিসিংজী
* ১৮ জুলাই ১৯১৯ – ১৯৪৭ জোরাবরসিংজী দ্বিতীয় সুরজমলজী

## তথ্যসূত্র

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য
আনারকলি বাজার

**আনারকলি বাজার** (পাঞ্জাবি, ) হলো পাকিস্তানের পাঞ্জাব প্রদেশের লাহোর শহরে অবস্থিত একটি প্রধান বাজার এলাকা। এছাড়া আনারকলি লাহোরের একটি উপশহর এবং দাতা গঞ্জ বকশ তহশিলের একটি ইউনিয়ন পরিষদ হিসেবেও কাজ করে।

## ইতিহাস
[থাম্ব|লাহোরে দিল্লির [মামলুক সালতানাত (দিল্লি)|মামলুক সুলতান কুতুব উদ্দিন আইবেকের সমাধি সৌধে ১৯৭০ এর দশকের প্রথমার্ধে সংস্কার কাজ করা হয়।]]
আনারকলি সম্ভবত দক্ষিণ এশিয়ার টিকে থাকা সবচেয়ে পুরনো বাজারগুলোর অন্যতম। অন্তত দুইশ বছর পূর্বে আনারকলি বাজার প্রতিষ্ঠিত হয়েছিল বলে ধারণা করা হয়। স্থানীয় আনারকলির সমাধিসৌধ নামে পরিচিত একটি স্থাপনার নামে বাজারটির নামকরণ করা হয়ে থাকতে পারে। সমাধিটি মোঘল আমলের চরিত্র আনারকলির হয়ে থাকতে পারে মনে করা হয়, যাকে সম্রাট আকবরের নির্দেশে তার পুত্র শাহজাদা সেলিমের সাথে প্রণয় সম্পর্কের কারণে রাজধানী থেকে বিতারিত করা হয়েছিল। শাহজাদা সেলিম পরবর্তীতে সম্রাট জাহাঙ্গীর নামে মোঘল সিংহাসনে আরোহণ করেন।
থাম্ব|মল রোডে আনারকলি স্টপ এলাকার একটি দৃশ্য

## বাজার
আনারকলি বাজারে প্রধানত কাপড়, পোশাক, গয়না এবং অন্যান্য সামগ্রী বিক্রি করা হয়। বর্তমান আনারকলি বাজারটি দুইটি ভাগে বিভক্ত, যথা: "পুরান আনারকলি বাজার" এবং "নতুন আনারকলি বাজার"। পুরান আনারকলি বাজার মূলত ঐতিহ্যবাহী খাবারের জন্য খ্যাত। অন্যদিকে নতুন আনারকলি বাজার ঐতিহ্যবাহী হস্তশিল্প এবং সূচিশিল্পের জন্য খ্যাতি অর্জন করে। বনু বাজার, ধনী রাম লেন এবং পান গলি নতুন আনারকলি বাজারের মধ্যে উল্লেখযোগ্য, যাদের মধ্যে শেষোক্তটি ভারত থেকে আমদানীকৃত পণ্যের বাজার হিসেবে সমধিক পরিচিত।

এছাড়া দিল্লির মামলুক সালতানাতের প্রতিষ্ঠাতা কুতুবুদ্দিন আইবেকের সমাধিসৌধ আনারকলি বাজার এলাকাতেই অবস্থিত। ১৯৭০ এর দশকের প্রথমার্ধে পাকিস্তানের তৎকালীন প্রধানমন্ত্রী জুলফিকার আলী ভুট্টোর নির্দেশে সমাধি সৌধটির সংস্কার কাজ করা হয়।

## আরও দেখুন
* বাজার
* দোকান

## তথ্যসূত্র

বিষয়শ্রেণী:লাহোরের হাটবাজার
বিষয়শ্রেণী:লাহোরের দর্শনীয় স্থান
বিষয়শ্রেণী:পাকিস্তানের দর্শনীয় স্থান
বিষয়শ্রেণী:পাকিস্তানের কেনাকাটা জেলা ও রাস্তা
জামিয়াতুল কাসিম দারুল উলুমিল ইসলামিয়া

**জামিয়াতুল কাসিম দারুল উলুমিল ইসলামিয়া** হল একটি ভারতীয় ইসলামি শিক্ষাপ্রতিষ্ঠান। ভারতীয় ইসলামি চিন্তাবিদ মুফতি মাহফুজুর রহমান উসমানি ১৯৮৯ সালে মাদ্রাসাটি প্রতিষ্ঠা করেন।  এই মাদ্রাসাটি ভারত-নেপাল সীমান্তে বিহারের সুপৌলে অবস্থিত। * ন্যাশনাল কাউন্সিল ফর প্রমোশন ফর উর্দু ল্যাঙ্গুয়েজ*  এবং জাতীয় বিদ্যুৎ ও তথ্য প্রযুক্তি বিদ্যালয়ের কেন্দ্র হিসেবেও মাদ্রাসাটি ব্যবহৃত হয়। 

জমিয়াতুল কাসিম দারুল উলুমিল ইসলামিয়ার তত্ত্বাবধানে ১৫ টি কুরআন কেন্দ্র রয়েছে এবং জামিয়ার ২৫ টি শাখা বিহার রাজ্যে ছড়িয়ে রয়েছে। 

## কার্যক্রম
২০১৭ সালের জানুয়ারী মাসে জামিয়ার ছাত্র এবং শিক্ষকবৃন্দ বিহারে অ্যালকোহল নিষিদ্ধের সমর্থনে একটি মানববন্ধন গঠন করেছিলেন। 

## পৃষ্ঠপোষকগণ

* মুহাম্মদ সালেম কাসমি (প্রাক্তন)
* সাঈদুর রহমান আজমি, অধ্যক্ষ: নাদওয়াতুল উলামা
* শহীদ সাহারানপুরী, শাইখুল হাদীস :মাজাহির উলুম, সাহারানপুর

## এই প্রতিষ্ঠানের স্বীকৃতি
জামিয়া মিলিয়া ইসলামিয়া  এবং আলীগড় মুসলিম বিশ্ববিদ্যালয়   এই মাদ্রাসা এবং আরও ৫০টি আরবি মাদ্রাসা এবং বিএ / বিএ (অনার্স) এর জন্য ভর্তির জন্য আরও ১৪৭ টি আরবি মাদ্রাসাকে স্বীকৃতি দিয়েছে।

## উল্লেখযোগ্য ঘটনা

* ২০১৬ সালে জামিয়া আহমেদ বুখারীর পরিচালনায় *রুশদ-ও-হিদায়াত* সম্মেলনের আয়োজন করেছিল। এতে মুহাম্মদ সালেম কাসেমি, আখতারুল ওয়াসী', মুহাম্মদ সুফিয়ান কাসেমি সহ উল্লেখযোগ্য আলেমগণ উপস্থিত ছিলেন। 
* ২০১৬ ন্যাশনাল কাউন্সিল ফর প্রমোশন অব উর্দু ল্যাঙ্গুয়েজ-এর সাথে একটি জাতীয় পর্যায়ের সম্মেলনের আয়োজন করা হয়েছিল।  জাতীয় সম্মেলনে জামিয়া মিলিয়া ইসলামিয়ার ইসলামিক স্টাডিজ বিভাগের প্রাক্তন প্রধান ইকতেদার মোহাম্মদ খান উপস্থিত ছিলেন। 
* ২০১৮ সালে *মিল্লাত কনভেনশন*  অনুষ্ঠানের আয়োজন করা হয়েছিল যার মধ্যে তেজস্বী যাদবের মতো রাজনীতিবিদরা উপস্থিত ছিলেন।  এই অনুষ্ঠানে মসজিদে নববির প্রভাষক হামিদ বিন আকরাম আল বুখারী উপস্থিত ছিলেন। 
* জামিয়া মিলিয়া ইসলামিয়ার ইসলামিক স্টাডিজ বিভাগের সহযোগিতায় মুহাম্মদ সালেম কাসমির জীবনী ও কর্ম বিষয়ক আলোচনার জন্য একটি সম্মেলনের আয়োজন করা হয়েছিল। জামিয়া মিলিয়া ইসলামিয়ার আনসারী মিলনায়তনে এই সম্মেলনটি অনুষ্ঠিত হয়েছিল এবং আখতারুল ওয়াসির মতো উল্লেখযোগ্য পণ্ডিতরা উপস্থিত ছিলেন। জমিয়াতুল কাসিমের ৩০ বছরের ইতিহাস সম্পর্কিত একটি বইও এই অনুষ্ঠানে প্রকাশিত হয়েছিল। 

## প্রকাশনা
জামিয়া কয়েকটি বই প্রকাশ করেছে যার মধ্যে রয়েছে:

* *জমিয়াতুল কাসিম দারুল উলুমিল ইসলামিয়া* "*মাআরিফ-ই-কাসিম"* নামে একটি মাসিক পত্রিকা প্রকাশ করে।
* শায়খ মুহাম্মদ ইউনূস জৌনপুরী : নূকূশ-ও-তা'সুরাত, তারিখি দস্তাভে 
* মুহাম্মদ সালেম কাসমি কি জিন্দেগী কে ৯২ সাল। 

## আরও দেখুন

* দেওবন্দি বিশ্ববিদ্যালয়ের তালিকা

## তথ্যসূত্র

## বহিঃসংযোগ

* দারুল উলূম দেওবন্দ
* দারুল ইফতা দেওবন্দ

বিষয়শ্রেণী:ভারতের দেওবন্দি মাদ্রাসা
বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের ইসলামি বিশ্ববিদ্যালয় ও কলেজ
বিষয়শ্রেণী:দেওবন্দি শিক্ষাপ্রতিষ্ঠান
রাজশ্রী-শ্রেণির টহল জাহাজ

**রাজশ্রী-শ্রেণির টহল জাহাজ**গুলি ভারতীয় উপকূলরক্ষী বাহিনীর জন্য কলকাতারগার্ডেনরিচ শিপবিল্ডার্স অ্যান্ড ইঞ্জিনিয়ার্স (জিআরএসই) দ্বারা নির্মিত আটটি উপকূলবর্তী টহল জাহাজের একটি বহর।

## নকশা
রাজশ্রী শ্রেণির স্থানচ্যুতি ৩০৩ টন এবং দৈর্ঘ্য ৪৮.৯ মিটার (১৬০ ফুট)। এগুলি সমন্বিত সেতু ব্যবস্থা (আইবিএস), ইন্টিগ্রেটেড মেশিন কন্ট্রোল সিস্টেমের (আইএমসিএস) মাধ্যমে সমন্বয়সাধন করে। এই জাহাজগুলি তিনটি এমটিইউ ১৬ভি৪০০০এম৯০ সিরিজের ইঞ্জিন দ্বারা চালিত হয়, যার মধ্যে প্রতিটি ২১০০ আরপিএম এ ২,৭২০ বিএইচপি উৎপাদন করতে সক্ষম। তিনটি ৭১এস২ রোলস রইস কামেভা জেট প্রপুলশন ব্যবহার করে ৩১.৫ নট গতিতে জাহাজটি চলতে সক্ষম। ১৬ নটের গড় গতিতে জাহাজটি ১,৫০০ নটিক্যাল মাইল অতক্রম করতে পারে। জাহাজগুলি আন-বোর্ড সেন্সর এবং সরঞ্জামগুলির বিস্তৃত অ্যারের জন্য ৩২০ কিলোওয়াট বৈদ্যুতিক শক্তিও উৎপাদন করে। এই নৌযানগুলি ফ্লিট-৫০০ উপগ্রহ যোগাযোগ ব্যবস্থা সহ বিভিন্ন স্থলজ ও উপগ্রহ ভিত্তিক যোগাযোগ ব্যবস্থার সাথে যুক্ত।
## শ্রেনির জাহাজগুলি
শ্রেনির প্রথম জাহাজ আইসিজিএস *রাজশ্রী*কে জিআরএসই জেটিতে ২০১২ সালের ১৫ ফেব্রুয়ারি ইন্ডিয়ান কোস্ট গার্ডের ডিরেক্টর জেনারেল, ভাইস অ্যাডমিরাল এম.পি. মুরালিধরন দ্বারা কমিশন করা হয়।

## তথ্যসূত্র

## বহিঃসংযোগ

বিষয়শ্রেণী:ভারতীয় উপকূলরক্ষী বাহিনীর জাহাজ
দি ঢাকা মার্কেন্টাইল কো-অপারেটিভ সোসাইটি

**দি ঢাকা মার্কেন্টাইল কো-অপারেটিভ সোসাইটি** বা **দি ঢাকা মার্কেন্টাইল কো-অপারেটিভ ব্যাংক লিমিটেড** বাংলাদেশের একটি সমবায় সমিতি। ব্যাংক না হলেও অবৈধ ব্যাংকিং কার্যক্রম চালিয়ে যাওয়ার অভিযোগ রয়েছে এই সমিতির দিকে।

## ইতিহাস
দি ঢাকা মার্কেন্টাইল কো-অপারেটিভ ব্যাংক লিঃ [ডিএমসিবি] বাংলাদেশের একটি ইসলামী শরিয়াহ ভিত্তিক সমবায় সমিতি। যা বাংলাদেশের সমবায় সমিতি আইন ও বিধি অনুসারে ৬ই জানুয়ারী, ১৯৭৩ সালে প্রতিষ্ঠিত হয়। দি ঢাকা মার্কেন্টাইল কো-অপারেটিভ ব্যাংক লিঃ এর জন্য, "সোসাইটি" এবং "ব্যাংক" শব্দগুলি সমার্থক হিসেবে ব্যবহার করে। ২০০১ সালে, গ্রুপ ক্যাপ্টেন আবু জাফর চৌধুরী (অবঃ), জিডি (পি), পিএসসি, এই প্রতিষ্ঠানটিকে পুনরুত্থিত করে।

২০১৬ সালে এক সতর্কীকরণ বিজ্ঞপ্তিতে কেন্দ্রীয় ব্যাংক বাংলাদেশ ব্যাংক জানায়, “দি ঢাকা মার্কেন্টাইল কো-অপারেটিভ সোসাইটি লিমিটেড নামের প্রতিষ্ঠানটি তাদের নামের সাথে ‘ব্যাংক’ শব্দ ব্যবহার করে দেশের বিভিন্ন অঞ্চলে শাখা খুলে অবৈধ ব্যাংকিং কার্যক্রম পরিচালনা করছে মর্মে বাংলাদেশ ব্যাংকের নিকট অভিযোগ উত্থাপিত হয়েছে। এই প্রতিষ্ঠানটি বাংলাদেশ ব্যাংকের লাইসেন্সপ্রাপ্ত কোনো ব্যাংক নয় বিধায় উক্ত প্রতিষ্ঠানটির সাথে কোনো ধরনের ব্যাংকিং কার্যক্রম না করার জন্য জনসাধারণকে সতর্ক করা যাচ্ছে।”।

## কার্যাবলী
দি ঢাকা মার্কেন্টাইল কো-অপারেটিভ ব্যাংক লিঃ একটি বিশেষায়িত উন্নয়নমূলক সমবায় আর্থিক প্রতিষ্ঠান। একটি সমবায় থিমের আওতায় সদস্যদের মধ্যে খুব সহজে আর্থিক সেবা করছে। দি ঢাকা মার্কেন্টাইল কো-অপারেটিভ ব্যাংক লিঃ তার সদস্যর নিকট থেকে আমানত সংগ্রহ, সহজ শর্তে জামানত বিহীন ক্ষুদ্র ঋণ বিতরন এবং সদস্য সেবা প্রদান করে।

## বিস্তৃতি
২০২১ সালে মে মাস পর্যন্ত, দি ঢাকা মার্কেন্টাইল কো-অপারেটিভ ব্যাংক লিমিটেডের ১৩৪টি শাখা এবং ২টি উপ-শাখা ও ৩০২৫ জনের অধিক জনবল রয়েছে।

## তথ্যসূত্র

বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের আর্থিক সেবাদানকারী কোম্পানি
প্রণিধিপূর্ণ মহাবিহার

**প্রণিধিপূর্ণ মহাবিহার** (দেবনাগরী: प्रणिधिपूर्ण महाविहार) হলো কাঠমান্ডুর বলম্বুতে অবস্থিত একটি থেরোবাদী বৌদ্ধ বিহার। বিহারটি ১৯৪০ এর দশকে নেপালে থেরোবাদী বৌদ্ধ ধর্মের পুনর্জাগরণের অন্যতম প্রধান কেন্দ্রে পরিণত হয়েছিল।

স্থানীয়দের নিকট অনানুষ্ঠানিকভাবে বলম্বু বিহার নামে পরিচিত। বিহারটি কাঠমান্ডু থেকে ৮ কিলোমিটার দূরে, কাঠমান্ডু উপত্যকার পশ্চিম প্রান্তে অবস্থিত।

## ইতিহাস
মহাবিহারের ইতিহাস, ১৯৪২ থেকে যখন বৌদ্ধভিক্ষু প্রজ্ঞানন্দ মহাস্থবির এখানে এসেছিলেন তখন রাস্তার পাশে অস্থায়ী ছাউনিতে বৌদ্ধধর্মের প্রচার করতেন। ১৪শ শতকের পর তিনিই ছিলেন নেপালের প্রথম হলুদ বস্ত্রাবৃত ভিক্ষু। থেরোবাদী বৌদ্ধ ধর্মের ক্রমবর্ধমান কর্মকাণ্ড নেপালে ব্যাপক পরিবর্তন সাধন করছিল। ফলে ভিক্ষুরা নেপালের ক্ষমতাসীন রাণা রাজপরিবার ও সরকারের রোষের সম্মুখীন হয়। তৎকালের নেপাল সরকার বৌদ্ধ ধর্মের প্রতি বিরূপ ছিল। সরকারি পদক্ষেপের মাধ্যমে ক্রমবর্ধমান কর্মকাণ্ড বিস্তারকে দমন চেষ্টার ফলে তা অনুসারীদের মধ্যে রোষের সৃষ্টি করে, যার ফলে বিহারটির উন্নয়ন ক্রমশ বৃদ্ধি পায়।

১৯৪৪ খ্রিষ্টাব্দে রাণা রাজবংশ বৌদ্ধ ধর্ম প্রচার ও নেপাল ভাষায় ধর্মীয় গ্রন্থ লেখার অভিযোগে ভিক্ষুদের বিরুদ্ধে কঠোর অবস্থান নেয়। ধর্মপ্রচার বন্ধ করতে অস্বীকৃতি জানানোয় প্রজ্ঞানন্দসহ আটজন ভিক্ষুকে দেশ থেকে নির্বাসিত করা হয়। নেপাল থেকে বৌদ্ধ ভিক্ষুদের নির্বাসনের প্রেক্ষিতে সরকারের রোষের থেকে বাঁচতে অন্যান্য ভিক্ষুরা স্থানীয়দের সহায়তায় নিকটবর্তী বলম্বু গ্রামে আত্মগোপন করে।

১৯৪৬ খ্রিষ্টাব্দে আন্তর্জাতিক চাপের কারণে বহিষ্কারাদেশ প্রত্যাহার করা হলে ভারত, তিব্বত, ভুটান ও শ্রীলংকায় ছড়িয়ে থাকা নির্বাসিত ভিক্ষুরা দেশে ফিরে আসেন। এরপরেও সরকার তাদের কর্মকাণ্ড নজরে রাখেন। এ কারণে ভিক্ষুরা নির্বিঘ্নে কাজ করার জন্য ও পুলিশি নজরদারীর বাইরে থেকে থাকার জন্য শহর থেকে দূরে বাস করার সিদ্ধান্ত নেন। এভাবেই একসময় বলম্বু নেপালের থেরোবাদী পুনর্জাগরণের কেন্দ্রে পরিণত হতে থাকে।

স্থানীয়দের অনুদানে বলম্বুতে প্রথম ১৯৪৭ খ্রিষ্টাব্দে একটি বিহারের নির্মাণকাজ শুরু হয়। বিহারের প্রতিষ্ঠাতা প্রজ্ঞানন্দ আধুনিক নেপালের প্রথম সঙ্ঘ মহানায়ক হিসেবে আবির্ভূত হন।

## কর্মকাণ্ড
বলম্বু বিহারে একজন মোহান্তের নেতৃত্বে বেশ কয়েকজন ভিক্ষু ও ভিক্ষুণী বসবাস করেন। এটি বিশেষ করে তরুণদের বৌদ্ধ ধর্ম চর্চার অন্যতম গুরুত্বপূর্ণ কেন্দ্র। ধর্মীয় সেবার পাশাপাশি এই বিহারে ধর্ম শিক্ষা কার্যক্রম ও স্বাস্থ্য ক্যাম্প অনুষ্ঠিত হয়। এখানে ছেলে ও মেয়েদের জীবন সংক্রান্ত অনুষ্ঠানাদি পালিত হয় এবং এর অধীনে একটি বৃদ্ধাশ্রম পরিচালিত হয়।

## তথ্যসূত্র

বিষয়শ্রেণী:বৌদ্ধ মঠ
বিষয়শ্রেণী:বৌদ্ধ বিহার
বিষয়শ্রেণী:থেরোবাদী বৌদ্ধ মঠ
বিষয়শ্রেণী:নেপালের বৌদ্ধ মঠ
বিষয়শ্রেণী:১৯৪২-এ নেপালে প্রতিষ্ঠিত
টোবাকো মোজাইক ভাইরাস

***টোবাকো মোজাইক ভাইরাস*** **(TMV)** একটি ধনাত্মক-ইন্দ্রিয় বিশিষ্ট একসূত্রক RNA- ভাইরাস। এটি *[[টোবামোভাইরাস]]* গণের সদস্য, যারা বিস্তৃত প্রজাতির গাছপালাকে, বিশেষ করে তামাক ও সোলানাসিয়া পরিবারের অন্যান্য সদস্যদের সংক্রমিত করে। সংক্রমণে গাছের পাতাগুলির উপর মোজাইকের মতো বৈশিষ্ট্যযুক্ত প্যাটার্ন তৈরি হয়। টিএমভি হলো প্রথম আবিষ্কৃত ভাইরাস। যদিও ১৯ শতকের শেষের দিক থেকেই এটি জানা ছিল যে একটি নন-ব্যাকটেরিয়াল সংক্রামক রোগ তামাক ফসলের ক্ষতি করছে, তবে ১৯৩০ সালের আগে ঠিক করা হয় নি যে সংক্রামক ভাইরাস হিসেবে চিহ্নিত হবে। এটি ভাইরাস হিসাবে চিহ্নিত প্রথম রোগজীবাণু।

## ইতিহাস
১৮৮৬ সালে সর্বপ্রথম অ্যাডলফ মায়ার তামাকের মোজাইক রোগের ব্যাকটিরিয়া সংক্রমণের মতো উদ্ভিদের মধ্যে স্থানান্তরিত হতে পারার বর্ণনা দিয়েছিলেন।  ১৮৯২ সালে দিমিত্রি ইভানোভস্কি একটি নন-ব্যাকটিরিয়াল সংক্রামকের অস্তিত্বের প্রথম সুদৃঢ় প্রমাণ দিয়েছিলেন। তিনি দেখান যে তামাকের সংক্রামিত রস চেম্বারল্যান্ডের সেরা ব্যাকটেরিয়া ফিল্টারের মাধ্যমে পরিস্রুত করার পরেও সংক্রামক রয়ে গেছে।  পরবর্তীতে ১৯০৩ সালে ইভানভস্কি আক্রান্ত তামাক উদ্ভিদের পোষক কোষগুলিতে অস্বাভাবিক স্ফটিকের বর্ণনা দিয়ে একটি প্রবন্ধ প্রকাশ করেছিলেন এবং এই স্ফটিক এবং সংক্রামকের মধ্যে সংযোগের যুক্তি দিয়েছিলেন।  যাইহোক, প্রমাণ সংগ্রহের ক্ষেত্রে বারবার ব্যর্থতা সত্ত্বেও ইভানভস্কি বিশ্বাসী ছিলেন যে সংক্রামক একটি অসম্পৃক্ত ব্যাকটিরিয়া এবং এতোটাই ক্ষুদ্র যে চেম্বারল্যান্ড ফিল্টারগুলিতে আটকে রাখা সম্ভব নয় এবং আলোক অণুবীক্ষণ যন্ত্রে দেখা যায় না।

## তথ্যসূত্র

বিষয়শ্রেণী:মডেল জীব
বিষয়শ্রেণী:তামাকের রোগ
পদ্মা সরকারি কলেজ, রাজশাহী

**পদ্মা সরকারি কলেজ, রাজশাহী** বাংলাদেশের রাজশাহী শহরের চন্দ্রিমা থানার পদ্মা আবাসিক এলাকায় অবস্থিত একটি কলেজ। ১৯৯৫ সালে এই কলেজটি প্রতিষ্ঠিত হয়। এখানে রাজশাহী শিক্ষা বোর্ডের অধীনে উচ্চ মাধ্যমিক কোর্স পরিচালনা করা হয়।

## ইতিহাস
১৯৯৫ সালে বঙ্গবন্ধু কলেজটি প্রতিষ্ঠার পর থেকে নানান চড়াই-উৎরাই পেরিয়ে শিক্ষার ক্ষেত্রে একটি সমৃদ্ধ অবস্থান তৈরি করেছে।সেই সময় থেকেই জাতির মেধা, মনন ও মানবসম্পদ উন্নয়নে প্রতিষ্ঠানটি নিরস্তর ভূমিকা রেখে চলেছে।

বর্তমানে কলেজটিতে জাতীয় বিশ্ববিদ‍্যালয়ের অধীনে ডিগ্রী(পাস), স্নাতক(পাস) ও স্নাতক(সম্মান) কোর্স এবং রাজশাহী শিক্ষা বোর্ডের অধীনে উচ্চ মাধ্যমিক কোর্স চালু আছে। ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

## অবস্থান
পদ্মা সরকারি কলেজ বাংলাদেশের  **[[রাজশাহী জেলা|রাজশাহী]]** শহরের চন্দ্রিমা থানার পদ্মা আবাসিক এলাকায় অবস্থিত।

## বিভাগসমূহ
পদ্মা সরকারি কলেজে ডিগ্রী(পাস), স্নাতক(পাস) ও স্নাতক(সম্মান) কোর্সের শিক্ষা কার্যক্রম চালু আছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ৩টি অনুষদের অধীনে ১৩টি বিভাগে পাঠদান কার্যক্রম চালু রয়েছে। সেগুলো হল:

### বিজ্ঞান অনুষদ

* পদার্থ বিজ্ঞান বিভাগ
* রসায়ন বিজ্ঞান বিভাগ
* প্রাণীবিজ্ঞান বিভাগ
* গণিত বিভাগ
* ভূগোল বিভাগ

### মানবিক অনুষদ

* বাংলা বিভাগ
* ইংরেজি বিভাগ
* রাষ্ট্রবিজ্ঞান বিভাগ
* অর্থনীতি বিভাগ
* দর্শন বিভাগ
* ইসলামের ইতিহাস বিভাগ

### বাণিজ্য অনুষদ

* হিসাববিজ্ঞান বিভাগ
* ব্যবস্থাপনা বিভাগ

## সুবিধাও বৈশিষ্ট্যসমূহ

### ভবন সমূহ
কলেজের মূল ভবনগুলোতে শিক্ষার্থীদের পাঠদান কার্যক্রম ও পরীক্ষা নেওয়া হয়। ভবনে কর্মচারীদের কার্যালয়, অধ্যক্ষের কার্যালয়, শিক্ষকদের আলাদা কার্যালয়, বিজ্ঞান অনুষদের শিক্ষার্থীদের ল্যাব, কম্পিউটার ল্যাব ও অন্যান্য সুবিধা আছে।

### গ্রন্থাগার
পদ্মা সরকারি কলেজের গ্রন্থাগারে পাঠদানের বিভিন্ন বিষয়ের পাশাপাশি ধর্মীয়, মুক্তিযোদ্ধা বিষয়ক, উপন্যাস ও অন্যান্য বিষয়ে অনেক বই আছে।  শিক্ষার্থীরা গ্রন্থাগারে বসে বা প্রাতিষ্ঠানিক পরিচয়পত্র দেখিয়ে গ্রন্থাগারিক কাছ থেকে বই নির্দিষ্ট সময়ের জন্য ধার নিতে পারে।

### কলেজের মাঠ
পদ্মা সরকারি কলেজের মাঠে শিক্ষার্থীরা নিয়িমিত খেলাধুলা, শরীরচর্চা করে। তাছাড়া বার্ষিক সাংস্কৃতিক অনুষ্ঠান এবং ক্রীড়া প্রতিযোগিতার আয়োজন করা হয়।

## আরো দেখুন
* শিরোইল কলোনী উচ্চ বিদ্যালয়
* রাজশাহী কলেজ
* রাজশাহী সরকারি সিটি কলেজ 
* নিউ গভঃ ডিগ্রী কলেজ
* রাজশাহী জেলা

## তথ্যসূত্র


বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:রাজশাহী জেলার মহাবিদ্যালয়
পুর গিরিনাথ মন্দির

[থাম্ব| ২০১৬ সালে [দিলি|দিলির পুর গিরিনাথ মন্দির]]
**পুর গিরিনাথ** (সংস্কৃত:पुर गिरिनाथ) হল পূর্ব তিমুরের সবচেয়ে বৃহৎ বালিদ্বীপীয় হিন্দু মন্দির মন্দিরটি পূর্ব তিমরের দিলি জেলার সদর দিলি শহরে অবস্থিত। মন্দিরটি শহরাঞ্চল থেকে দূরবর্তী পাহাড়ি অঞ্চলে অবস্থিত,তবে গাড়িতে করে সেখানে পৌছানো সম্ভব।

## ইতিহাস
তিমুরে ঐতিহ্যবাহী হিন্দু জনসংখ্যা রয়েছে। যখন পূর্ব তিমুর, ইন্দোনেশিয়ার অধীনস্থ ছিল,তখন ইন্দোনেশিয়ার বালি থেকে আসা হিন্দু অভিবাসীদের দ্বারা মন্দিরটি নির্মিত হয়েছিল। ১৯৮৭ সালের জুন মাসে ইন্দোনেশিয়ার প্রাদেশিক গভর্নর মারিয়ো ভিগাস কারাসকালাও মন্দিরটির নির্মাণ সম্পূর্ণ করেন। পূর্ব তিমুর ও  ইন্দোনেশিয়া পৃথক হওয়ার পর, অধিকাংশ হিন্দুরা দেশটি ছেড়ে চলে যায়। ২০১৫ সালে, শুধুমাত্র ২৭২ জন ব্যক্তি নিজেদের হিন্দু বলে দাবি করেছিল। দীর্ঘদিনের অযত্নে,বর্তমানে মন্দিরটি সম্পূর্ণ ভগ্নপ্রাপ্ত।যদিও ইন্দোনেশিয়া সরকার ও পূর্ব তিমুর সরকারের কিছু বালিনিজ মানুষ মন্দিরটির পুনরুজ্জীবনে গুরত্বপূর্ণ ভূমিকা রাখছেন।

## মন্দিরের চিত্র
### মন্দিরের কিছু দৃশ্য

 Hindu Tempel Dili04.jpg|
 Hindu Tempel Dili10.jpg
 03 Hindutempel 2016-07-05.jpg
 Hindu Tempel Dili16.jpg
 Hindu Tempel Dili20.jpg


## আরো দেখুন

* ইন্দোনেশিয়ায় হিন্দুধর্ম
* পূর্ব তিমুর
* হিন্দু মন্দিরের তালিকা
* হিন্দু মন্দির
* বালিদ্বীপীয় হিন্দুধর্ম

## তথ্যসূত্র

বিষয়শ্রেণী:মন্দির
বিষয়শ্রেণী:ইন্দোনেশিয়ার হিন্দু মন্দির
বিষয়শ্রেণী:বালিয় মন্দির
বিষয়শ্রেণী:ইন্দোনেশিয়ায় হিন্দুধর্ম
বিষয়শ্রেণী:এশিয়ার হিন্দু মন্দির
ডেলাওয়্যার বিশ্ববিদ্যালয়

**ডেলাওয়্যার বিশ্ববিদ্যালয়** (সংক্ষেপে **ইউডি**) ডেলাওয়্যার অঙ্গরাজ্যের নিউয়ার্কে অবস্থিত একটি বেসরকারি-গবেষণা বিশ্ববিদ্যালয়। ইউডি ডেলাওয়্যারের বৃহত্তম বিশ্ববিদ্যালয়। এর আটটি কলেজে তিনটি সহায়ক পাঠ্যসূচি, ১৪৮টি স্নাতক পাঠ্যসূচি, ১২১টি স্নাতকোত্তর পাঠ্যসূতি (১৩টি যৌথ ডিগ্রিসহ), এবং ৫৫টি ডক্টরাল পাঠ্যসূচি প্রদান করা হয়। বিশ্ববিদ্যালয়টির মূল প্রাঙ্গণ নিউয়ার্কে অবস্থিত এবং ডোভার, উইলমিংটন, লুইস ও জর্জটাউনে এর সহায়ক প্রাঙ্গণ রয়েছে। এই বিশাল শিক্ষাপ্রতিষ্ঠানে প্রায় ১৮,২০০ স্নাতক ও ৪,২০০ স্নাতকোত্তর শ্রেণির শিক্ষার্থী রয়েছে। বেসরকারিভাবে পরিচালিত বিশ্ববিদ্যালয়টি রাজ্য সমর্থিত গবেষণা প্রতিষ্ঠান হিসেবে সরকারি অনুদার পেয়ে থাকে।

## শিক্ষা কার্যক্রম
এই বিশ্ববিদ্যালয়টির অধিভুক্ত আটটি কলেজ রয়েছে:
* আলফ্রেড লার্নার কলেজ অব বিজনেস অ্যান্ড ইকোনমিক্স
* কলেজ অব অ্যাগ্রিকালচার অ্যান্ড ন্যাচারাল রিসোর্সেস
* কলেজ অব আর্টস অ্যান্ড সায়েন্সেস
* কলেজ অব আর্থ, ওশান অ্যান্ড এনভায়রনমেন্ট
* কলেজ অব এডুকেশন অ্যান্ড হিউম্যান ডেভলপমেন্ট
* কলেজ অব ইঞ্জিনিয়ারিং
* কলেজ অব হেলথ সায়েন্সেস
* গ্র্যাজুয়েট কলেজ
* অনার্স কলেজ

এতে পাঁচটি বিদ্যালয়ও রয়েছে:
* জোসেফ আর. বাইডেন জুনিয়র স্কুল অব পাবলিক পলিসি অ্যান্ড অ্যাডমিনিস্ট্রেশন (কলেজ অব আর্টস অ্যান্ড সায়েন্সেসের অংশ)
* স্কুল অব এডুকেশন (কলেজ অব এডুকেশন অ্যান্ড হিউম্যান ডেভলপমেন্টের অংশ)
* স্কুল অব মেরিন সায়েন্সেস অ্যান্ড পলিসি (কলেজ অব আর্থ, ওশান অ্যান্ড এনভায়রনমেন্টের অংশ)
* স্কুল অব নার্সিং (কলেজ অব হেলথ সায়েন্সেসের অংশ)
* স্কুল অব মিউজিক (কলেজ অব আর্টস অ্যান্ড সায়েন্সেসের অংশ)

## উল্লেখযোগ্য শিক্ষার্থী
ডেলাওয়্যার বিশ্ববিদ্যালয়ের উল্লেখযোগ্য শিক্ষার্থীরা হলেন নোবেল পুরস্কার বিজয়ী অনুজীববিজ্ঞানী ড্যানিয়েল নাথন্স (বি.এস. ১৯৫০); নোবেল পুরস্কার বিজয়ী অর্গানিক রসায়নবিদ রিচার্ড এফ. হেক (বি.এস. ১৯৫৭); নাসার গবেষণা বিভাগের পরিচালক হেনরি সি ব্রিন্টন (বি.এস. ১৯৫৭); মার্কিন যুক্তরাষ্ট্রের রাষ্ট্রপতি, ৪৭তম উপরাষ্ট্রপতি ও সাবেক মার্কিন সিনেটর জো বাইডেন (বি.এ. ১৯৬৫); ফার্স্ট লেডি জিল বাইডেন (বি.এ. ১৯৭৬); রোয়ান্ডার পররাষ্ট্রমন্ত্রী লুইস মুশিকিওয়াবো (এম.এ. ১৯৮৮); সাবেক নিউ জার্সির গভর্নর ক্রিস ক্রিস্টি (বি.এ. ১৯৮৪); ক্যাম্পেইন ব্যবস্থাপক স্টিভ স্মিট (বি.এ. ১৯৯৩); ক্যাম্পেইন ব্যবস্থাপক ডেভিড প্লাউফ (বি.এ. ২০১০)।

File:Joe Biden official portrait 2013 (cropped) 2.jpg|জো বাইডেন, মার্কিন যুক্তরাষ্ট্রের রাষ্ট্রপতি ও ৪৭তম উপরাষ্ট্রপতি
File:Jill Biden official portrait 2.jpg|জিল বাইডেন, মার্কিন যুক্তরাষ্ট্রের ফার্স্ট লেডি
File:Chris Christie April 2015 (cropped).jpg|ক্রিস ক্রিস্টি, সাবেক নিউ জার্সির গভর্নর
File:Elena Delle Donne 2015.jpg|ইলিনা ডেল ডন, ডব্লিউএনবিএ তারকা
File:Joe Flacco training camp.jpg|জো ফ্ল্যাকো, এনএফএল কোয়ার্টারব্যাক


## তথ্যসূত্র

## বহিঃসংযোগ

* 
* Delaware Athletics website
* 
* 


বিষয়শ্রেণী:১৭৪৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ডেলাওয়্যারের সরকারি বিশ্ববিদ্যালয় ও কলেজ
বিষয়শ্রেণী:নিউয়ার্ক, ডেলাওয়্যার
বিষয়শ্রেণী:১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
দধালিয়া রাজ্য

**দধালিয়া রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা রাজ্য, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো দধালিয়া গ্রামে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷

## ইতিহাস
দধালিয়া রাজ্যটি ৫৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬১৯ জন৷ রাজ্যে সংগৃহীত মোট রাজস্বের পরিমাণ ছিলো ৩৬৮৯ ভারতীয় মুদ্রা, যার অর্ধেক আসতো কৃষিকাজ ও বনজ সম্পদের মাধ্যমে৷ মোট রাজস্বের ৬৯৯ মুদ্রা বরোদা রাজ্যকে ও ৬১১ মুদ্রা ইদার রাজ্যকে কর হিসাবে দিতে হতো৷ ১৯৪৭ খ্রিস্টাব্দে ভারতের স্বাধীনতা লাভের পর দধালিয়া রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ
দধালিয়া দেশীয় রাজ্যের শাসকগণ রাজা সাহেব উপাধিতে ভূষিত হতেন৷
#### রাজা সাহেব
* ১৮৪০ - ১৮৬০ : শমলশা
* ১৮৬০ - ১৯২৫ : কালিদাস
* ১৯২৫ - ১৯৩৫ : মূলজী
* ১৯৩৫ - ১৯৪৮ : তোয়াজী
#### নামমাত্র রাজা
* ১৯৪৮ - ১৯৬৪ : তোয়াজী
* ১৯৬৪ – ১৯৯০ : আলজী
* ১৯৯০ – বর্তমান : রমেশজী

## তথ্যসূত্র

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য
উন্মুক্ত কোচ

থাম্ব|একটি বেলজীয় উন্মুক্ত কোচের অভ্যন্তর
**উন্মুক্ত কোচ** বা **খোলা কোচ** হচ্ছে একটি রেলওয়ে যাত্রী কোচ যার ভেতরে কম্পার্টমেন্ট বা অন্যান্য বিভাগ নেই এবং যেখানে আসনসমূহ এক বা একাধিক ওপেন প্ল্যান এরিয়ায় সাজানো থাকে, এবং যার সাথে একটি কেন্দ্রীয় করিডোর থাকে। উনবিংশ শতাব্দীর প্রথমার্ধে মার্কিন যুক্তরাষ্ট্রে সর্বপ্রথম উন্মুক্ত কোচের আবির্ভাব হয়। তাদের ডিজাইনের আদিরূপ হচ্ছে নদীতে ব্যবহৃত স্টিমারগুলোতে যাত্রীবাহী কেবিনসমূহ যা আমেরিকাতে বহুল ব্যবহৃত ছিলো। তাদের উৎপত্তির ফলস্বরূপ তারা মূলত ইউরোপে "আমেরিকান পদ্ধতির যাত্রী কোচ" বা "আমেরিকান কোচ" (*পার্সোনেনওয়াগেন আমেরিকানিশন সিস্টেমস* বা *আমেরিকানারভেগেন* ) নামে পরিচিত ছিলো এবং শীঘ্রই এই ধারণাটি ইউরোপীয় রেল সংস্থাগুলোর নজরে পড়ে। প্রাথমিকভাবে এগুলো গ্রামীণ আঞ্চলিক পরিষেবার জন্য ব্যবহৃত হতো, যখন শহরাঞ্চলের লোকাল ট্রেন এবং স্থানীয় দূরত্বের পরিষেবাগুলো কম্পার্টমেন্ট কোচের প্রাধান্য ছিলো। তবে বেশ কয়েকটি ইউরোপীয় রেলপথ, যেমন রয়্যাল ওয়ার্টেমবার্গ রাজ্য রেলপথ বা সুইস উত্তর-পূর্বাঞ্চল রেলওয়ে (*শোয়েজারিচে নর্দোস্টবাহন* ) সব ধরনের ট্রেনের জন্য শুরু থেকেই উন্মুক্ত *কোচগুলিকে* পছন্দ করে।

বিংশ শতাব্দীর শুরু থেকে উন্মুক্ত কোচ লোকাল ট্রেনগুলোতে প্রচলিত হয়ে ওঠে এবং দূরপাল্লার পরিষেবাগুলিতেও ছড়িয়ে পড়তে শুরু করে। উচ্চ-গতির ট্রেনগুলোতে প্রায়শই কেবল উন্মুক্ত কোচ বিদ্যমান থাকে।

উন্মুক্ত কোচগুলোর আসনসমূহ হয় একে অপরের বিপরীতে, অথবা একটি আরেকটির পেছনে (বিমানের ন্যায়) সাজানো থাকে, এবং কখনও কখনও আসনগুলোকে ভ্রমণের দিকের মুখোমুখি ঘোরানো যেতে পারে। প্রায়শই একে অপরের মুখোমুখি আসনগুলোতে ফিক্সড টেবিল থাকে, এবং একে অপরের পিছনে সাজানো আসনগুলোতে সামনের সিটের পিছনে ভাঁজযোগ্য ট্রে থাকে।

উন্মুক্ত কোচগুলোতে প্রায়শই গ্যাংওয়ে দেওয়া হয়। প্রথমে এগুলো ছিলো উন্মুক্ত প্ল্যাটফর্ম, তবে উনবিংশ শতকের শেষ দিক থেকে গ্যাংওয়েগুলো সাধারণত বেনো বা রাবারের তৈরি সংযোগকারী দ্বারা সুরক্ষিত থাকে।

## ট্রামওয়ে
ট্রামওয়েতে একটি **উন্মুক্ত কোচ** হচ্ছে একটি ছয় বা আট চাকার ড্রাইভিং গাড়ি বা ট্রেলার, যার বিশেষত উচ্চ পরিমাণের ধারণক্ষমতা রয়েছে। পূর্ববর্তী সাধারণ প্ল্যাটফর্ম কোচ, যেখানে প্রবেশদ্বার এবং আসল যাত্রীবাহী কম্পার্টমেন্টের মধ্যে দরজা ছিলো, তাদের মতো না হয়ে তার বিপরীতে এগুলোতে কোনো পার্টিশন নেই। এই কোচগুলি ১৯৫০ এর দশকের গোড়ার দিকে মধ্য ইউরোপে জনপ্রিয় ছিল এবং পুরানো (মূলত চার-চাকাযুক্ত) প্ল্যাটফর্ম কোচগুলোকে প্রতিস্থাপন করেছিলো। যদিও পশ্চিম জার্মানি, অস্ট্রিয়া এবং সুইজারল্যান্ডে এই ধরনের যান দ্রুত আর্টিকুলেটেড ট্রাম দ্বারা প্রতিস্থাপন করা হয়েছিলো, পূর্ব জার্মানিতে ১৯৬০-এর দশকে অনেক শহরে ট্র্যাটা ট্রাম প্রচলিত ছিলো। এটি পূর্বের পূর্ব ব্লক দেশগুললোর জন্যও প্রযোজ্য।

## তথ্যসূত্র

বিষয়শ্রেণী:ট্রাম পরিবহন
বিষয়শ্রেণী:যাত্রীবাহী রেল পরিবহন
বিষয়শ্রেণী:যাত্রীবাহী রেল কামরা
মারিয়াম তওজানি

**মারিয়াম তওজানি** (; জন্ম: ১৮ জুলাই ১৯৮০) একজন মরক্কীয় চলচ্চিত্র নির্মাতা, চিত্রনাট্যকার এবং অভিনেত্রী। তিনি আদম চলচ্চিত্রের পরিচালক হিসেবে সমধিক পরিচিত।

## ব্যক্তিগত জীবন
মারিয়াম ১৯৮০ সালের ১৮ জুলাই মরক্কোর তানজাহে জন্মগ্রহণ করেন। ২০০৩ সালে তিনি লন্ডন থেকে মিডিয়া কমিউনিকেশন ও সাংবাদিকতায় স্নাতকোত্তর ডিগ্রি অর্জন করেন। এরপর তিনি সাংবাদিকতার মাধ্যমে কর্মজীবন শুরু করেন, যেখানে তার আগ্রহের বিষয় ছিল চলচ্চিত্র। পরবর্তীতে তিনি চলচ্চিত্র অঙ্গনে প্রবেশ করেন। ব্যক্তিগত জীবনে তিনি ফরাসি-মরক্কীয় চলচ্চিত্র নির্মাতা নাবিল আয়ুশের সাথে বিবাহ বন্ধনে আবদ্ধ আছেন।

## কর্মজীবন
প্রথমদিকে মারিয়াম মূলত চিত্রনাট্যকার হিসাবে কাজ করতেন এবং এর পাশাপাশি কয়েকটি স্বল্প দৈর্ঘ্য ও প্রামাণ্য চলচ্চিত্র পরিচালনা করেছিলেন। ২০১১ সালে তিনি *কোয়ান্ড ইলস ডর্মেন্ট* নামক একটি স্বল্প দৈর্ঘ্য চলচ্চিত্র পরিচালনা করেন। এটি হুশকা আন্তর্জাতিক চলচ্চিত্র উৎসবে বিশেষ জুরির পুরস্কার সহ সর্বমোট ১৭টি পুরস্কার অর্জন করে। তারপর, ২০১৪ সালে তিনি তার প্রথম প্রামাণ্য চলচ্চিত্র *সস মা পিউ ভিইলে* পরিচালনা করেন। মরক্কোতে বেশ জনপ্রিয়তা লাভ করা এই সিনেমাটিতে মরক্কোথে পতিতাবৃত্তির বিষয়টি তুলে ধরা হয়েছে। এই প্রামাণ্য চিত্রে সাফল্যে লাভ করায় তিনি এটিকে পূর্ণদৈর্ঘ্য চলচ্চিত্রে পরিণত করেন, যা ২০১৫ সালে *মাচ লাভড* শিরোনামে মুক্তি পায়। উক্ত চলচ্চিত্রটিতে তিনি স্ক্রিপ্ট তৈরির দায়িত্ব পালন করেন এবং তার স্বামী নাবিল আয়ুশ চলচ্চিত্রটি পরিচালনা করেন।

২০১৫ সালের শেষের দিকে তিনি তার দ্বিতীয় স্বল্প দৈর্ঘ্য চলচ্চিত্র *আয়া ভেলা লা প্লাজ* পরিচালনা করেন। এই চলচ্চিত্রটিতে তিনি আরেকটি সামাজিক অনাচার ফুটিয়ে তুলেছেন, সেটি হল গৃহকর্মী শিশুদের উপর নির্যাতন।

২০১৭ সালে, তিনি তার স্বামী, পরিচালক নাবিল আয়ুশের সাথে রাজিয়া চলচ্চিত্রটি রচনা করেন। এর পাশাপাশি এ চলচ্চিত্রের প্রধান চরিত্র 'সালিমা' হিসেবে অভিনয়ও করেন তিনি। তারপর, ২০১৯ সালে, মারিয়াম তার প্রথম ফিচার চলচ্চিত্র আদম পরিচালনা করেন। চলচ্চিত্রটি *আন সার্টেইন রিগার্ড* বিভাগে কান চলচ্চিত্র উৎসবের জন্য নির্বাচিত হয়। এছাড়াও এটি কুইর পাম অ্যাওয়ার্ড এবং ১২ তম *ফেস্টিভ্যাল ইন্টারন্যাশনাল ডু ফিল্ম ফ্রান্সফোন দে নমুরে* অংশগ্রহণ করে। এটি ৯২ তম একাডেমি পুরস্কার সেরা আন্তর্জাতিক পূর্ণদৈর্ঘ্য চলচ্চিত্র বিভাগে অংশগ্রহণের জন্য মরক্কো থেকে নির্বাচিত হলেও চূড়ান্ত মনোনয়ন লাভ করতে ব্যর্থ হয়। একই বছর তিনি একাডেমি অফ অস্কারের সদস্য পদ লাভ করেন।

## চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী চলচ্চিত্র অভিনেত্রী
বিষয়শ্রেণী:২০শ শতাব্দীর মরক্কী ব্যক্তি
বিষয়শ্রেণী:২১শ শতাব্দীর মরক্কী ব্যক্তি
বিষয়শ্রেণী:মরক্কী টেলিভিশন অভিনেত্রী
বিষয়শ্রেণী:মরক্কী নারী সাংবাদিক
বিষয়শ্রেণী:মরক্কী টেলিভিশন ব্যক্তিত্ব
বিষয়শ্রেণী:মরক্কী নারী চলচ্চিত্র পরিচালক
বুমথং নদী

ডান|থাম্ব|300x300পিক্সেল
**বুমথং নদী** ( **মুর্চাংফাই ছু** নামেও পরিচিত) হলো ভুটানের একটি নদী। এটি দক্ষিণ ভুটানের টোঙ্গসা ছু বা মঙ্গদে ছুতে যোগ দিয়ে সম্মিলিত ধারায় প্রবাহিত হয়ে মানস নদীতে মিলিত হয়। 
## তথ্যসূত্র

বিষয়শ্রেণী:ভুটানের নদী
বিষয়শ্রেণী:এশিয়ার নদী অসম্পূর্ণ
বিষয়শ্রেণী:ভুটান ভূগোল অসম্পূর্ণ
ইউক্রেন জাতীয় ফুটবল দল

**ইউক্রেন জাতীয় ফুটবল দল** () হচ্ছে আন্তর্জাতিক ফুটবলে ইউক্রেনের প্রতিনিধিত্বকারী পুরুষদের জাতীয় দল, যার সকল কার্যক্রম ইউক্রেনের ফুটবলের সর্বোচ্চ নিয়ন্ত্রক সংস্থা ইউক্রেনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ২৯শে এপ্রিল তারিখে, ইউক্রেন প্রথমবারের মতো আন্তর্জাতিক খেলায় অংশগ্রহণ করেছে; ইউক্রেনের উজহরদে অনুষ্ঠিত উক্ত ম্যাচে ইউক্রেন হাঙ্গেরির কাছে ১–৩ গোলের ব্যবধানে পরাজিত হয়েছিল।

*হলুদ-নীল* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ইউক্রেনের রাজধানী কিয়েভের হাউস অফ ফুটবলের অলিম্পিস্কি জাতীয় ক্রীড়া কমপ্লেক্সের কাছে অবস্থিত। বর্তমানে এই দলের ম্যানেজারের দায়িত্ব পালন করছেন আন্দ্রেই শেভচেঙ্কো এবং অধিনায়কের দায়িত্ব পালন করছেন শাখতার দোনেৎস্কের গোলরক্ষক আন্দ্রেই পিয়াতভ।

ইউক্রেন এপর্যন্ত ১ বার ফিফা বিশ্বকাপে অংশগ্রহণ করেছে, যেখানে ২০০৬ ফিফা বিশ্বকাপের কোয়ার্টার-ফাইনালে পৌঁছেছিল; উক্ত ম্যাচে তারা ইতালির কাছে ৩–০ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে ইউক্রেন এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১২ এবং উয়েফা ইউরো ২০১৬-এর গ্রুপ পর্বে পৌঁছানো।

আনাতলি তিমাশ্চুক, আন্দ্রেই শেভচেঙ্কো, আন্দ্রেই ইয়ার্মলেঙ্কো, ইয়েভহেন কনপ্লিয়াঙ্কা এবং রুসলান রতানের মতো খেলোয়াড়গণ ইউক্রেনের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের ফেব্রুয়ারি মাসে প্রকাশিত র‌্যাঙ্কিংয়ে ইউক্রেন তাদের ইতিহাসে সর্বপ্রথম সর্বোচ্চ অবস্থান (১১তম) অর্জন করে এবং ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৩২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইউক্রেনের সর্বোচ্চ অবস্থান হচ্ছে ১৪তম (যা তারা ২০১০ সালের নভেম্বর মাসে অর্জন করেছিল) এবং সর্বনিম্ন অবস্থান হচ্ছে ৫৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## টীকা

## তথ্যসূত্র

## বহিঃসংযোগ
* ফিফা-এ ইউক্রেন জাতীয় ফুটবল দল  
* উয়েফা-এ ইউক্রেন জাতীয় ফুটবল দল 


বিষয়শ্রেণী:ইউরোপের জাতীয় ফুটবল দল
বিষয়শ্রেণী:ইউক্রেনের ফুটবল দল
অভিমান সিংহ বস্ন্যাত

**অভিমান সিংহ বস্ন্যাত** () একীভূত নেপালের প্রথম সেনাপ্রধান বা কমান্ডার-ইন-চিফ ছিলেন। দ্বিতীয়বারের মতো কীর্তিপুর অধিগ্রহণের প্রচেষ্টা চালানোর প্রাক্কালে জেনারেল কালু পান্ডের মৃত্যুর পরে অভিমান সিংহ বস্ন্যাত একীভূত নেপালের প্রথম সেনাপ্রধান হিসেবে দায়িত্ব গ্রহণ করেছিলেন।

তিনি নেপালের একীভূতকরণের সময় মকওয়ানপুর আক্রমণে অংশ নিয়েছিলেন। তিনি চৈতরিয়া শ্রী কৃষ্ণ শাহের অধীনে অনুগত সেনাপতি হিসাবে চীন-নেপাল যুদ্ধ পরিচালনা করেছিলেন। ১৭৮৮ থেকে ১৭৯২ খ্রিষ্টাব্দে নেপাল দ্বারা তিব্বতে আক্রমণ অভিযানের মধ্য দিয়ে নেপাল ও তিব্বতী সেনার মধ্যে এই যুদ্ধের সূচনা হয়েছিল যা মূলত তিব্বতে পাঠানো নেপালের নিম্নমানের ধাতুনির্মিত মুদ্রা থেকে বাণিজ্যিক বিবাদ থেকে শুরু হয়েছিল। প্রথমদিকে নেপালিরা সাফল্য লাভ করলেও চিং রাজবংশ আসরে নামলে নেপালিরা তাদের অধিকৃত জমি থেকে বিতাড়িত হয় এবং একটি শান্তি চুক্তি স্থাপন করতে বাধ্য হয়েছিল। ওই সময় তিনি তানাহুন রাজ্যকে একীভূত নেপালে নেতৃত্ব ও অধিভুক্ত করেছিলেন।

১৭৯৪ খ্রিস্টাব্দে রাজা রানা বাহাদুর শাহ নেপালি বাহাদুর শাহকে ক্ষমতাচ্যুত করার জন্য সরকার তথা প্রশাসন ভেঙে দিয়েছিল। অভিমান সিংহ বস্ন্যাতের উত্তরসূরি অন্যান্য চার কাজীর মধ্যে কীর্তিমান সিংহ বস্ন্যাত প্রধান বা (মূল) কাজী নিযুক্ত হন। ১৮০০ খ্রিস্টাব্দে (১৮৫৭ বিক্রম সংবৎ) তাকে কিরাতঁ অঞ্চলসমূহ নিয়ে গঠিত অঞ্চলটি অধিগ্রহণের জন্য প্রেরণ করা হয়েছিল। কিরাতঁ অঞ্চলের অন্তর্ভুক্ত ছিলো পল্লো কিরাতঁ (লিম্বুয়ান), বল্লো কিরাতঁ এবং মাঝ কিরাতঁ (খম্বুয়ান), তারপর কালা বাঁজার বলা হয়। এতটুকু বয়সে এই অঞ্চলে প্রেরণ করাটা তার প্রতি একটি বড়রকম অবিচার ছিল, তাছাড়া তিনি তখন মুলকাজী হিসেবে দায়িত্বরত ছিলেন। অভিমান সিংহ ১৮০০ খ্রিস্টাব্দে ছাপ্পান্ন বছর বয়সে মারা যান। সম্ভবত ম্যালেরিয়া জ্বর থেকে তার মৃত্যু হয়েছে বলে জানা যায়।

## প্রাথমিক জীবন এবং পরিবার
অভিমান সিংহ বস্ন্যাত ১৭৪৪ খ্রিস্টাব্দে অভিজাত বস্ন্যাত সেনাপতি বডাবীর শিবরাম সিংহ বস্ন্যাতের পরিবারের তৃতীয় পুত্র হিসাবে জন্মগ্রহণ করেছিলেন। শিবরাম সিংহ নেপালকে একীভূতকরণের সময় সাঁগা চৌকের যুদ্ধে ১৮০৩ বিক্রম সংবৎ অর্থাৎ ১৭৪৭ খ্রিস্টাব্দে মারা গিয়েছিলেন। তিনি ছেত্রি পরিবারের অন্তর্ভুক্ত ছিলেন। শিবরাম সিংহের পিতা (অভিমান সিংহের পিতামহ) ছিলেন শ্রীপলি বস্ন্যাত বংশীয় এবং তার মা সুরপ্রভা ছিলেন অভিজাত ব্যক্তি বগলে থাপার কন্যা।

অভিমান সিংহের আরো তিনজন সহোদর ছিল। তান বড় দুই ভাই হলেন কাজী নাহর সিংহ বস্ন্যাত এবং কাজী কেহর সিংহ বস্ন্যাত। তার কনিষ্ঠ ভাই ছিল কাজী ধোকল সিংহ বস্ন্যাত, যিনি কুমুনের গভর্নর হয়েছিলেন এবং তৎকালে বর্তমান নারায়ণহিতি প্রাসাদের প্রথম মালিক ছিলেন।

## চিত্রশালা

চিত্র:Abhiman Singh Basnet.jpg|অভিমান সিংহ বস্ন্যাতের প্রতিকৃতি


## তথ্যসূত্র

বিষয়শ্রেণী:১৭৪৪-এ জন্ম
বিষয়শ্রেণী:১৮০০-এ মৃত্যু
বিষয়শ্রেণী:বস্ন্যাত পরিবার
বিষয়শ্রেণী:নেপালি জেনারেল
বিষয়শ্রেণী:গোর্খা জেলার ব্যক্তি
বিষয়শ্রেণী:নেপালি হিন্দু
জাতীয় সড়ক ৩১৭এ (ভারত)

**জাতীয় সড়ক ৩১৭এ** (এনএইচ ৩১৭এ) হল ভারতের একটি জাতীয় সড়ক। এই সড়কটি পুরোপুরি পশ্চিমবঙ্গ রাজ্যের মধ্যে অবস্থিত। এনএইচ ৩১৭এ একটি খুব গুরুত্বপূর্ণ রাস্তা, যা ভুটানের সাথে সংযোগ সরবরাহ করে। এটি জাতীয় সড়ক ৩১৭-এর একটি শাখা পথ। এই সড়কটির সম্পূর্ণ অংশ এশিয়ান হাইওয়ে ৪৮-এর অংশ।

## তথ্যসূত্র

বিষয়শ্রেণী:পশ্চিমবঙ্গের জাতীয় সড়ক
বিষয়শ্রেণী:ভারতের জাতীয় সড়ক
বলাসনা রাজ্য

**বলাসনা রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বলাসনা গ্রামে, যা বর্তমানে গুজরাত রাজ্যের মেহসানা জেলায় অবস্থিত৷

## ইতিহাস
ইদার রাজ্যর মহারাজা বিরামদাসজীর পুত্র গোপালদাসজী এই রাজ্যের প্রতিষ্ঠা করেন৷ রাজ্যটি ৫৪ বর্গ কিলোমিটার বা ২১ বর্গমাইল ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৩৫৪৯ জন৷ ঐ বছর রাজ্যটির রাজস্বে পরিমাণ ছিলো ৫,৯৫৩ ভারতীয় মুদ্রা, যার ২৮০ ভারতীয় মুদ্রা কর হিসাবে বরোদা রাজ্যকে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর বলাসনা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ
বলাসনা দেশীয় রাজ্যের শাসকগণ রাঠোর রাজবংশীয় এবং তারা ১৮১২ এর পরে ঠাকুর সাহেব উপাধিতে ভূষিত হতেন৷

#### রাও
* .... - ১৮১২ : গোপালদাসজী বিরামদাসজী
#### ঠাকুর সাহেব
* ১৮১২ - ১৮৫০ : নাথুসিংজী
* ১৮৫০ - ১৮৮০ : শ্রীমানসিংজী
* ১৮৮১ - ১৯২৬ : হামিরসিংজী
* ১৯২৬ – ১৯৪৭  : শিবসিংজী

## তথ্যসূত্র

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য
বড়গাম রাজ্য

**বড়গাম রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বড়গাম শহরে, যা বর্তমানে গুজরাত রাজ্যের বনাসকাণ্ঠা জেলায় অবস্থিত৷

## ইতিহাস
রণাসন রাজ্যের চন্দ্রাবতী তালুকের শাসক কুমার কেশবদাসজী রাজসিংজী এই রাজ্যের পত্তন ঘটান৷ তিনি ছিলেন পারমার রাজবংশীয় রেহেবাড় রাজগোষ্ঠীর রাজপুত৷
রাজ্যটি ৭৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯৩১ খ্রিস্টাব্দের জনগণনা অনুসারে এর জনসংখ্যা ছিলো ৩৯৩৮ জন৷ রাজ্যটির রাজভাতার পরিমাণ ছিলো ৩৫,০০০ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর বড়গাম রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ
বড়গাম দেশীয় রাজ্যের শাসকগণ ঠাকুর উপাধিতে ভূষিত হতেন৷

* কেশবদাসজী রাজসিংজী 
* (একাধিক উত্তরসূরী)
* উমেদসিংজী
* গুলাবসিংজী উমেদসিংজী
* (একাধিক উত্তরসূরী)
* ১৮৪৮ - .... রাজসিংজী
* (অজ্ঞাত উত্তরসূরী)
* কেশরীসিংজী পাহাড়জী
* ১২ ফেব্রুয়ারি ১৯২০ – ১৪ জানুয়ারি ১৯২৯       গোপালসিংজী কেশরীসিংজী
* ১৪ জানুয়ারি ১৯২৯ – ১৫ আগস্ট ১৯৪৭        বখতসিংজী

## তথ্যসূত্র

বিষয়শ্রেণী:গুজরাতের ইতিহাস
বিষয়শ্রেণী:গুজরাতের দেশীয় রাজ্য
বিষয়শ্রেণী:বনাসকান্ঠা জেলা
বিষয়শ্রেণী:রাজপুত
বিষয়শ্রেণী:১৯৪৮-এ ভারতে বিলুপ্ত
আদম (২০১৯-এর চলচ্চিত্র)

**আদম** () ২০০৯ সালে নির্মিত একটি মরক্কী নাট্য চলচ্চিত্র। এটি পরিচালনা করেছেন মারিয়াম তওজানি এবং প্রযোজনা করেছেন নাবিল আয়ুশ। চলচ্চিত্রটি ২০১৯ কান চলচ্চিত্র উৎসবের *আন সার্টেইন রিগার্ড* অংশে প্রদর্শিত হয়। ৯২ তম একাডেমি পুরস্কারের সেরা আন্তর্জাতিক পূর্ণদৈর্ঘ্য চলচ্চিত্র বিভাগের জন্য এ চলচ্চিত্রটি মরক্কো থেকে নির্বাচিত হলেও চূড়ান্ত মনোনয়ন লাভ করতে ব্যর্থ হয়।

## পটভূমি
চলচ্চিত্রটির কাহিনী সামিয়া নামক এক অবিবাহিত গর্ভবতী যুবতীকে কেন্দ্র করে গড়ে উঠেছে। সামিয়া কাজের খোঁজে বের হলে আবলা নামক এক বিধবা বেকারিওয়ালী তাকে কাজে নেয়। সিনেমাটির পরিচালক&nbsp;– তওজানির পিতা-মাতা এক অবিবাহিত গর্ভবতীকে আশ্রয় দিয়েছিল (তখন মরক্কোতে অবিবাহিতদের গর্ভধারণ নিষিদ্ধ ছিল); যা থেকে তিনি এটি নির্মাণে অনুপ্রাণিত হন।

## কুশীলব
* লুবনা আজাবাল&nbsp;– আবলা চরিত্রে
* নিসরিন এরাদি&nbsp;– সামিয়া চরিত্রে
* দৌয়ে বেলখাওদা&nbsp;– ওয়ারদা চরিত্রে
* আজিজ হাতাব&nbsp;– স্লিমানী চরিত্রে
* হাসনা তামতাওই&nbsp;– রকিয়া চরিত্রে

## আরও দেখুন
* ট্যাটু (চলচ্চিত্র)
* জাবানা!
* আলা কাফ ইফরিত

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০১৯-এর চলচ্চিত্র
বিষয়শ্রেণী:আরবি ভাষার চলচ্চিত্র
বিষয়শ্রেণী:কাসাব্লাঙ্কার পটভূমিতে চলচ্চিত্র
কাজী সাহাবুদ্দিন আহমেদ

**কাজী সাহাবুদ্দিন আহমেদ** বাংলাদেশ আওয়ামী লীগের রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ঢাকা-২৬ আসনের সংসদ সদস্য ছিলেন।

## রাজনৈতিক জীবন
কাজী সাহাবুদ্দিন আহমেদ আইনজীবী ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৬ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
দক্ষিণ কুরদুফান

**দক্ষিণ কুরদুফান** ( **) সুদানের ১৮ টি উইলিয়াত বা প্রদেশগুলির মধ্যে একটি। এর আয়তন ১৫৮,৩৫৫&nbsp;বর্গ কিলোমিটার এবং আনুমানিক জনসংখ্যা (২০০০) ১,১০০,০০০ জন। কাদুকলি রাজ্যের রাজধানী। এটি নুবা পাহাড়কে কেন্দ্র করে অবস্থিত। এক সময় মনে করা হত যে দক্ষিণ কুরদুফান হল সুদানের একমাত্র রাজ্য যা তেল উৎপাদনের জন্য উপযোগী ছিল, তবে প্রতিবেশী হোয়াইট নীল রাজ্যেও প্রচুর পরিমাণে তেল আবিষ্কার হয়েছে।

বিস্তৃত শান্তি চুক্তির আওতায় দক্ষিণ কুরদুফানের বাসিন্দাদের এই রাজ্যের সাংবিধানিক ভবিষ্যত নির্ধারণের জন্য ২০১১ সালে জনপ্রিয় আলোচনা অনুষ্ঠিত হওয়ার কথা ছিল। তবে দক্ষিণ কুরদুফানের গভর্নর আহমেদ হারুন এই প্রক্রিয়া স্থগিত করেছিলেন এবং এরপরে সহিংসতার ঘটনা ঘটে। হারুন আগে থেকেই আন্তর্জাতিক অপরাধ আদালত (আইসিসি) নাগরিকদের বিরুদ্ধে যুদ্ধাপরাধ এবং মানবতাবিরোধী অপরাধের অভিযোগে অভিযুক্ত ছিল। তবে, অনেক আফ্রিকান দেশ আইসিসির দ্বারা আফ্রিকার প্রতি অনুচিত দৃষ্টিভঙ্গির ফলস্বরূপ আইসিসি থেকে বেরিয়ে গেছে, কারণ আদালতের দশটি পূর্ণ তদন্তের মধ্যে নয়টি আফ্রিকান রাজনীতিবিদ এবং যুদ্ধবাজ জড়িত।

## দক্ষিণ কুরদুফানের জেলা
থাম্ব|212x212পিক্সেল| দক্ষিণ কুরদুফান জেলা

# ডিলিং জেলা
# রাশাদ জেলা
# আবু যুবাইয়া জেলা
# তালোদি জেলা
# কাদুগলি জেলা

## দক্ষিণ কুরদুফানের শহর ও শহরগুলি

* কাদুকলি (রাজধানী)

## তথ্যসূত্র


## বহিঃসংযোগ

* নুবা পর্বতমালার হোমপেজ 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সুদানের রাজ্য
সাইপ্রাসে গর্ভপাত

**[[সাইপ্রাস|সাইপ্রাসে]] গর্ভপাত** ২০১৮ সালের মার্চ মাসে সম্পূর্ণ বৈধ করা হয়েছিল। এটি অনুরোধের মাধ্যমে গর্ভাবস্থার ১২তম সপ্তাহ এবং ধর্ষণ মামলার১৯ তম সপ্তাহ অবধি সম্পাদন করা যেতে পারে। এটি অতীতে কেবল তখনই সম্পাদিত হতো, যখন মায়ের শারীরিক বা মানসিক ক্ষতির ঝুঁকি, ভ্রূণের বিকৃতি হওয়ার ঝুঁকি থাকতো বা রোগীকে ধর্ষণ করা হতো বা অন্য কোনোভাবে যৌন নির্যাতন করা হতো।

যদিও সাইপ্রাসের আইনের অধীনে গর্ভপাতের অনুমতির সময় সীমাবদ্ধতা সম্পর্কে কোনো নির্দিষ্ট নির্দেশিকা নেই, তবে চলিত নিয়মে ২৮ তম সপ্তাহের পরে কোন গর্ভপাত অনুমতিপ্রাপ্ত নয়। সাইপ্রাসের একটি ন্যাটালিস্ট নীতি রয়েছে এবং এইজন্য রাজ্যের হাসপাতালগুলিতে নিয়মিত গর্ভপাত কার্যাবলি সম্পাদন করে না, তাই সাধারনত বেসরকারী ক্লিনিকগুলিতে সম্পাদিত হয়, হাসপাতালে শুধুমাত্র মা মারাত্মক ঝুঁকিতে থাকলে এই কার্যাবলীটি সম্পাদন করা হয়। যেহেতু গর্ভপাতের অর্থ প্রক্রিয়াধীন মহিলাদের কাছ থেকে নেওয়া হয়, সেহেতু ব্যক্তিগত চিকিৎসকরা আইনি কাঠামোর বাইরে গর্ভপাত করাতে পারেন এবং করেও থাকেন।

## তথ্যসূত্র

সাইপ্রাস
সাইপ্রাস
সাইপ্রাস
বিষয়শ্রেণী:সাইপ্রাসে স্বাস্থ্য
বিষয়শ্রেণী:সাইপ্রাসে নারী
রাজ মান সিংহ চিত্রকার

থাম্ব|150px|রাজ মান সিংহ চিত্রকার
থাম্ব|150px|চিত্রকার অঙ্কিত মথুরা পাখি
**রাজ মান সিংহ চিত্রকার** (১৭৯৭ - ১৮৬৫) হলেন একজন নেপালি চিত্রকর, যিনি ১৯শ শতাব্দীর মাঝামাঝি ব্রিটিশ ও নেপালি রাজদরবারের জন্য অনেকগুলো চিত্র অঙ্কন করেন। তিনি বিশেষত প্রাকৃতিক ইতিহাস সংক্রান্ত চিত্র, বিশেষ করে হিমালয়ের স্তন্যপায়ী ও পাখিদের চিত্র অঙ্কন করেন। তিনি জল রঙের মাধ্যমে ঐতিহ্যবাহী উপাসনামূলক প্রেক্ষাপটে ইউরোপীয় চিত্রকলা ও রীতির সমাবেশ ঘটান। রাজ মান সিংহ নেপালি চিত্রকলায় সর্বপ্রথম পাশ্চাত্যের অনুরূপ আলোকসম্পাত ও পার্স্পেকটিভের সমাবেশ ঘটান এবং সেই সাথে তাকে নেপালি চিত্রকলায় ত্রিমাত্রিকতা আনয়নকারী হিসেবেও সম্মানিত করা হয়। অনেক পণ্ডিত রাজ মান সিংহকে নেপালি শিল্পকলার পথিকৃৎ হিসেবে অভিহিত করেন, যদিও ব্রায়ান হজসনের অধীনে কাজ করার পূর্বে তার সম্পর্কে খুব একটা জানা যেত না।

## শিল্পকলা ও প্রেক্ষাপট
[থাম্ব|বাম|upright|বেঙ্গল এশিয়াটিক সোসাইটির (১৮৪৩) জন্য রাজ মান সিংহের অঙ্কিত ও স্বাক্ষরিত [ভুটানি বৃহৎ উড়ন্ত কাঠবিড়ালির চিত্র]]
রাজ মান সিংহ নেপালের কাঠমান্ডুর ঐতিহ্যবাহী চিত্রকার পরিবারে জন্মগ্রহণ করেন। ঐতিহাসিকভাবে চিত্রকারেরা নেপালের নেওয়ার জাতির অন্তর্ভুক্ত শিল্পী গোষ্ঠী। সে কারণে রাজ মান সিংহ পৌভা ও অন্যান্য ধর্মীয় শিল্পকলার সাথে সরাসরি সংযুক্ত ছিলেন। সেই সময়ে তিনি কাঠমান্ডুতে অবস্থানরত ব্রিটিশ নাগরিক ব্রায়ান হাটন হজসনের নজরে আসেন। ব্রায়ান হজসন ধর্ম, ভাষা, সাহিত্য, নৃতত্ত্ব এবং হিমালয়ের প্রাণিদের বিষয়ে পণ্ডিত ছিলেন। হজসন তার গবেষণার্থে সংগ্রহের জন্য পাখি ও স্তন্যপায়ীদের জল রঙে চিত্র আঁকার একজন চিত্রকর খুঁজছিলেন। সে সময় তিনি এ কাজে রাজ মান সিংহকে নিযুক্ত করেন।

হজসনের অধীনে রাজ মান সিংহ প্রাকৃতিক পরিবেশে বিষয়বস্তুর দৃষ্টিভঙ্গি এবং কাগজে তাদের জীবন্ত চিত্র ফুটিয়ে তুলতে শিখে যান, যেখানে তিনি পূর্বে নেপালের ঐতিহ্যবাহী পটে পুঁথিগত দেবতাদের ঐতিহাসিক চিত্র অঙ্কনে অভ্যস্ত ছিলেন। তিনি ১৮২০ এর দশক থেকে ১৮৫০ এর দশকের মধ্যে হজসনের জন্য প্রাণিদের সহস্রাধিক উৎকৃষ্ট মানের বৈশিষ্ট্যসূচক চিত্রকর্ম তৈরি করেন।

## সম্মাননা
সাম্প্রতিক সময়ে রাজ মান সিংহ চিত্রকারের যুগান্তরকারী চিত্রকর্মগুলো প্রকাশিত হওয়ার পর তিনি ব্যাপকভাবে পরিচিতি লাভ করেন, যদিও এর পূর্বে তিনি নেপালের শিল্পকলার ইতিহাসে তেমন একটা পরিচিত মুখ ছিলেন না। ১৯শ শতাব্দীতে নেপালি শিল্পকলার বিকাশে রাজ মান সিংহ চিত্রকারের অবদানের স্মরণে ২০১২ খ্রিষ্টাব্দের ৩১ ডিসেম্বর নেপাল সরকারের ডাক সেবা বিভাগ তার স্বচিত্র সংবলিত দুইটি স্মারক ডাকটিকিট প্রকাশ করে। ডাকটিকিটগুলোতে তার জল রঙে অঙ্কিত পাখি ও স্তন্যপায়ীর চিত্রও অন্তর্ভুক্ত ছিল।

## তথ্যসূত্র

বিষয়শ্রেণী:১৭৯৭-এ জন্ম
বিষয়শ্রেণী:১৮৬৫-এ মৃত্যু
বিষয়শ্রেণী:নেপালি অঙ্কনশিল্পী
বিষয়শ্রেণী:নেপালি চিত্রকর
বিষয়শ্রেণী:নেপালি জলরঙ বিশেষজ্ঞ
বিষয়শ্রেণী:নেওয়ার ব্যক্তি
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি চিত্রশিল্পী
থিওডোর শোয়ান

**থিওডোর শোয়ান** (৭ ডিসেম্বর ১৮১০ – ১১ জানুয়ারি ১৮৮২) ছিলেন একজন জার্মান চিকিৎসক ও শারীরতত্ত্ববিদ। প্রাণীদের কোষ তত্ত্বের সম্প্রসারণকে জীববিজ্ঞানে তার সবচেয়ে উল্লেখযোগ্য অবদান হিসেবে বিবেচনা করা হয়। অন্যান্য অবদানের মধ্যে রয়েছে পেরিফেরাল স্নায়ুতন্ত্রে শোয়ান কোষ আবিষ্কার, পেপসিন আবিষ্কার এবং গবেষণা, ইস্টের জৈব প্রকৃতি আবিষ্কার, এবং বিপাক শব্দটি আবিষ্কার।

থিওডোর শোয়ান ১৮১০ সালের ৭ ডিসেম্বর লিওনার্ড শোয়ান এবং এলিজাবেথ রোটেলসের পরিবারে নিউসে জন্মগ্রহণ করেন। লিওনার্ড শোয়ান একজন স্বর্ণকার এবং পরবর্তীতে একজন প্রিন্টার ছিলেন। থিওডর শোয়ান ড্রেইকোনিগসজিমন্যাসিয়াম (ট্রাইকরোনাটাম বা থ্রি কিংস স্কুল নামেও পরিচিত) নামের কোলোনের একটি জেসুইট স্কুলে পড়াশোনা করেন। শোয়ান একজন ধর্মপ্রাণ রোমান ক্যাথলিক ছিলেন। কোলোনে তার ধর্মীয় প্রশিক্ষক উইলহেল্ম স্মেটস একজন পুরোহিত এবং ঔপন্যাসিক ছিলেন।

১৮২৯ সালে শোয়ান বন বিশ্ববিদ্যালয়ে প্রাক-চিকিৎসা পাঠ্যক্রমে ভর্তি হন। তিনি ১৮৩১ সালে দর্শনে স্নাতক ডিগ্রী লাভ করেন। বনে থাকাকালীন সময়ে শোয়ান শারীরতত্ত্ববিদ ইয়োহানেস পিটার মুলারের সাথে সাক্ষাৎ করেন এবং কাজ করেন। মুলার জার্মানিতে বৈজ্ঞানিক ঔষধ প্রতিষ্ঠা করেন বলে বিবেচনা করা হয়, ১৮৩৭-১৮৪০ সালে তার হ্যান্ডবুচ ডের ফিজিওলজি ডেস মেনশেন ফুর ভোরলেসুঙ্গেন প্রকাশ করেন। এটি ১৮৩৭-১৮৪৩ সালে শারীরবিদ্যার পাঠ্য হিসেবে ইংরেজিতে অনূদিত হয় এবং ১৮০০-এর দশকে শারীরবিদ্যার প্রধান পাঠ্যপুস্তকে পরিণত হয়।

১৮৩১ সালে শোয়ান ঔষধ ক্লিনিক্যাল প্রশিক্ষণের জন্য উর্জবার্গ বিশ্ববিদ্যালয়ে স্থানান্তরিত হন। ১৮৩৩ সালে তিনি বার্লিন বিশ্ববিদ্যালয়ে যান, যেখানে মুলার তখন শারীরবিদ্যা বিভাগের অধ্যাপক ছিলেন। শোয়ান ১৮৩৪ সালে বার্লিন বিশ্ববিদ্যালয় থেকে মেডিসিনে পিএইচডি ডিগ্রী লাভ করেন। শোয়ানের এই গবেষণায় মুরগির ভ্রূণ বিকাশের সময় অক্সিজেনের প্রয়োজনীয়তা সম্পর্কে গবেষণা করা হয়। এটি সম্পন্ন করার জন্য তিনি একটি যন্ত্র নকশা এবং নির্মাণ করেন যা তাকে নির্দিষ্ট সময়ে ইনকিউবেশন চেম্বার থেকে গ্যাস অক্সিজেন এবং হাইড্রোজেন পাম্প করতে সক্ষম করে। এর ফলে তিনি জটিল সময় প্রতিষ্ঠা করতে সক্ষম হন যেখানে ডিমের অক্সিজেনের প্রয়োজন হয়।

শোয়ান ১৮৩৪ সালের গ্রীষ্মে চিকিৎসা অনুশীলনের জন্য রাষ্ট্রীয় পরীক্ষায় উত্তীর্ণ হন, কিন্তু তিনি মুলারের সাথে কাজ চালিয়ে যাওয়ার সিদ্ধান্ত নেন। তিনি চিকিৎসা অনুশীলনের বদলে গবেষণা চালিয়ে যান। পারিবারিক উত্তরাধিকারসূত্রে অন্তত স্বল্প মেয়াদে তিনি তা করতে পারতেন। সহকারী হিসেবে তাঁর বেতন ছিল মাত্র ১২০ টালার।

বিষয়শ্রেণী:১৮১০-এ জন্ম
বিষয়শ্রেণী:১৮৮২-এ মৃত্যু
বিষয়শ্রেণী:জার্মান জীববিজ্ঞানী
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:জার্মান শারীরতত্ত্ববিদ
বিষয়শ্রেণী:কপলি পদক বিজয়ী
বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য